DOCUMENTE NECESARE PENTRU ELIBERAREA CERTIFICATELOR DE STARE CIVILA

**Reguli generale**

**Certificatul de naştere se eliberează**:

- titularului actului - persoană majoră;  
- părintelui, pentru copiii minori care nu au act de identitate;  
- minorilor cu vârsta între 14 şi 18 ani, titulari ai unor cărţi de identitate, însoţiţi de către unul dintre părinţi ori de reprezentantul legal;

- reprezentantului legal al persoanei puse sub interdicţie judecătorească;

- persoanei împuternicite de către titularul actului (persoană majoră) / părinte / reprezentantul legal prin procură specială, autentificată.

**Certificatul de căsătorie** **se eliberează**:

- unuia dintre soţi sau, la cerere, ambilor soţi;

- fostului soţ / fostei soţii, după divorţ, caz în care în certificatul de căsătorie se va înscrie menţiunea de desfacere a căsătoriei prin divorţ;

- soţului supravieţuitor, caz în care în certificatul de căsătorie se va înscrie menţiunea de încetare a căsătoriei prin decesul soţului/soţiei;

- persoanei împuternicite de către unul dintre soţi / fostul soţ / fosta soţie / soţului supravieţuitor prin procură specială, autentificată.

**Certificatul de deces se eliberează**:

- membrilor familiei;

- altor persoane îndreptăţite;

- persoanei împuternicite de către un membru al familiei / persoana îndreptăţită prin procură specială, autentificată.

**Certificatele de stare civilă se eliberează**:

- în caz de pierdere / furt / distrugere / deteriorare / preschimbare;

- în cazul modificărilor intervenite în statutul civil al persoanei, în baza actelor administrative şi/sau a hotărârilor judecătoreşti (schimbarea numelui, rectificarea datelor de stare civilă, tăgada paternităţii, recunoaşterea paternităţii, stabilirea filiaţiei, etc.)

Cererile privind eliberarea certificatelor de stare civilă cetăţenilor străini ale căror acte  de stare civilă s-au înregistrat în România, precum şi ale cetăţenilor români cu domiciliul ori cu reşedinţa în străinătate se soluţionează de către s.p.c.l.e.p. sau, după caz, de primăria unităţii administrativ-teritoriale care păstrează registrele respective.

Persoanele care au domiciliul în alte localităţi decât cele în care sunt păstrate registrele de stare civilă şi nu se pot deplasa personal pentru a obţine certificatele de stare civilă pot depune cererea la s.p.c.l.e.p. sau, după caz, la primăria unităţii administrativ-teritoriale în raza căreia îşi au domiciliul ori reşedinţa.

Dacă titularul actului şi-a schimbat numele şi/sau prenumele în străinătate, iar această menţiune nu este înscrisă pe marginea actului, la cerere se anexează fotocopia paşaportului, precum şi fotocopia şi traducerea documentului, din care să rezulte schimbarea de nume.